Polisie moet wegbly van staatsrede – EFF | Maroela Media
Voorbereidings word getref vir die staatsrede. (Foto: Jairus Mmutle/GCIS)
Die EFF glo dit is hoegenaamd nie nodig vir polisieteenwoordigheid by Donderdagaand se staatsrede nie en beskuldig die ANC daarvan dat hy belastingbetalers se geld mors.
Die opposisieparty het 'n verklaring uitgereik waarin hy versoek dat die ontplooiing van polisiebeamptes by "'n leë" parlement" dadelik onttrek word. Slegs 50 mense word vanaand in die Nasionale Vergadering toegelaat wanneer die president sy staatsrede lewer.
Maroela Media het vroeër berig geen rooi tapyt word vanaand uitgerol nie. Geen presidensiële ruiterstoet, geen presidensiële optog na die trappe van die parlementsgebou en geen erewag of geweerskote deur die nasionale seremoniële wag sal buite die parlement plaasvind nie.
Die EFF meen daar is geen logika agter die ontplooiing van polisiebeamptes na 'n geleentheid wat grootliks virtueel gaan plaasvind nie en dat die ANC 'n "oppervlakkige obsessie" met koloniale seremonie het.
Vuyani Pambo, woordvoerder van die EFF, sê in die verklaring die ontplooiing van die polisie in hul getalle "is niks anders as magsmisbruik nie en verteenwoordig die hoogste mate van arrogansie".
Julius Malema en EFF-LP's verlaat die staatsrede in 2020. (Foto: Sune van Heerden)
"Dit dien slegs om die polisie se hulpbronne te herlei van die bekamping van geweldsmisdaad na die diens van die klein ego's van [pres.] Cyril Ramaphosa en sy makkers.
"Waarom moet belastingbetalers se geld onnodig vermors word vir iemand soos Ramaphosa, wat nie eens eenvoudige lewensreddende hulpbronne, soos inentings wat Suid-Afrikaners broodnodig het, kan waarborg nie?" vra Pambo.
Hy sê die ontplooiing van polisiebeamptes is niks anders as 'n vertoning om korrupsie te legitimeer nie, aangesien 'n staatsrede met min of geen bywoning geen uitgawes van belastingbetalersgeld hoef te verg nie.
Intussen het die studente-organisasie Sasco aangedui hulle sal 19:00 voor die parlement betoog vir meer geld om behoeftige studente te subsidieer.
Die polisie het Woensdag gesê tydelike heinings word rondom die parlement opgerig ter voorbereiding van vanaand se staatsrede. Oortreders wat aan die heinings peuter of veiligheidsmaatreëls op enige manier oortree, sal deur strafregtelike aanklagte in die gesig gestaar word.
Talle strate is ook vandag in die Moederstad gesluit en parkering word beperk.
Drie jong kinders sterf in ongeluk
Weereens, se VBS, ek bedoel EFF.
EFF is reg, hou dit sommer onder ń boom met tradisionele bier, meer gepas by die manier waarop die land regeer word.
Die polisie is daar om mense soos eff wat hul nie kan gedra daar weg te hou
Vir die eerste keer ooit het ek amper met die effies saamgestem!Tipies piesangland sal daar egter weer betogings wees en is die polisie, vir wat dit werd is ,daar nodig.
Wat sou n nie-koloniale seremonie behels? Mens kan wonder soos jy wil. Ek sien n klomp mans wat beshoes (gatvelle) aan het wat onder n groot boom sit met n paar potte bier tussen hulle terwyl die vrouens bostukloos hulle bedien. Elke nou en dan word n vrou uitgeskel. Geskille tydens die verrigtinge word met die knopkierie besleg.